Source: https://roeu.org/2020/02/26/icde-pentru-a-avea-o-instanta-constitutionala-in-afara-jocului-politic-este-necesara-revizuirea-constitutiei/
Timestamp: 2020-05-28 07:02:29+00:00

Document:
ICDE: Pentru a avea o instanță constituțională în afara jocului politic, este necesară revizuirea Constituției - România Europeană
Pașii necesari ai resetării
Intrarea în lumea postliberală. Războaiele generației noastre
Rusia în expansiune narativă. Istoria se răzbună – geopolitic
România occidentală, puternică și rezilientă – posibile fundamente ale SNAP 2020
Din 2003, de la momentul în care Curtea Constituțională a căpătat dreptul de a soluționa conflictele juridice de natură constituțională dintre autoritățile publice, deciziile acestei autorități, menite a rezolva strict aspectele juridice ale divergențelor actorilor politici, au demonstrat excesul de putere al Curții Constituționale.
Această situație, extrem de gravă pentru funcționarea normală a unei democrații, nu a fost remediată prin renunțarea la respectiva prerogativă sau prin regândirea rolului și naturii CCR. Tentativele succesive de revizuire a Constituției nu au atins acest aspect și au eșuat în a oferi o alternativă viabilă.
Decizia CCR din data de 24 februarie 2020 prin care se impune candidatului desemnat de Președintele României la funcția de prim – ministru să aibă deja o majoritate parlamentară în momentul desemnării, precum și pe tot parcursul conturării unei echipe guvernamentale și a supunerii acesteia votului Parlamentului, este o decizie politică, în favoarea partidului politic care a contestat o procedură parlamentară în curs de desfășurare. Nu există niciun aspect juridic al unui conflict (strict politic de fapt) pe care CCR să îl fi soluționat.
Reducând partidele politice la un rol mecanic într-o procedură constituțională importantă, CCR a ignorat prin această decizie valoarea fundamentală a pluralismului politic care se manifestă prin partidele politice, garantat de art. 8 al Constituției și a restrâns în mod arbitrar atribuțiile Președintelui României descrise de art. 103 din Constituție. Mai mult decât atât, decizia CCR aduce atingere art. 89 al aceleiași Constituții, care prevede respingerea a cel puțin două solicitări ale Președintelui în vederea declanșării alegerilor anticipate. În condițiile în care Curtea impune desemnarea unui candidat la funcția de prim-ministru care are asigurată susținerea unei majorități (nu ne este clar în acest moment cum se poate manifesta această asigurare), ne întrebăm în ce mod mai poate fi respins un guvern, prin vot, în Parlament, respectiv ce justificare ar putea avea acesta pentru a-l respinge.
Decizia CCR, nefastă pentru democrație, vine în continuarea mai multor decizii care au transformat această instituție din garant al aplicării Constituției în actor politic. Prin urmare, ICDE consideră că se impune demararea unui amplu proces de revizuire a actualei Constituții pentru ca atribuțiile CCR să fie clarificate și că este nevoie, totodată, de un mecanism nou de desemnare a judecătorilor CCR pentru a elimina posibilitatea unor astfel de abordări strict politice, care delegitimează o instituție extrem de importantă pentru funcționarea democrației.
Organizația noastră îndeamnă, așadar, partidele politice responsabile din România să definească drept obiectiv prioritar revizuirea Constituției și reformarea urgentă a Curții Constituționale, precum și a rolului său în contenciosul constituțional.
Asociația Inițiativa pentru Cultură Democratică Europeană
Tagsccr democratie stat de drept
Analize17
Anunțuri6
Apeluri ICDE9
Articole30
Comunicate15
Interviuri5
ICDE: Pachetul financiar agreat de țările UE, o fereastră de oportunitate pentru relansarea economică europeană
Apeluri ICDE • Comunicate • Uncategorized
[ENGLISH POST] Appeal to EU and NATO Leaders to Refuse President Putin’s Invitation to Propagandistic 9 May Parade!
Limbajul pandemiei din 2020
2019 alegeri apel ccr China Comisia de la Venetia conservatorism Consiliul UE covid-19 criminologie Curtea Constituțională a României democratie dezbatere geopolitică infracționalitate justitie LCK legislație liberalism Macron NATO occidentalism pandemie pandiemie politică externă politică internațională politică internă poliția premiu presedinte proiect de țară proiectul european Putin relații internaționale. Republica Moldova romaniaeuropeana România în UE route66 Rusia scrisoaredeschisa siguranță urbană stat de drept Trump UE USR-PLUS

References: CCR 
 CCR 
 CCR 
 CCR 
 CCR 
 CCR 
 ccr